Nariadenie Rady (EHS) č. 897/75
z 18. marca 1975
o uzatvorení dodatkového protokolu k Dohode medzi Európskym hospodárskym spoločenstvom a Islandskou republikou
RADA EURÓPSKYCH SPOLOČENSTIEV
so zreteľom na Zmluvu o založení Európskeho hospodárskeho spoločenstva, a najmä na jej článok 113,
so zreteľom na odporúčanie Komisie,
keďže vzhľadom na to, že Nórsko nepristúpilo k Európskym spoločenstvám, mal by sa uzatvoriť dodatkový protokol k Dohode medzi Európskym hospodárskym spoločenstvom a Islandskou republikou,
PRIJALA TOTO NARIADENIE:
Článok 1
Týmto sa v mene spoločenstva uzatvára dodatkový protokol k Dohode medzi Európskym hospodárskym spoločenstvom a Islandskou republikou.
Znenie protokolu je pripojené k tomuto nariadeniu.
Článok 2
Predseda Rady sa týmto oprávňuje určiť osobu splnomocnenú na podpísanie protokolu uvedeného v článku 1 a delegovať na túto osobu potrebné právomoci tak, aby zaväzovala spoločenstvo [1].
Článok 3
Toto nariadenie nadobúda účinnosť 1. mája 1975.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 18. marca 1975